প্রিন্সেপঘাটে নৌকাবিহারে গিয়ে, তলিয়ে যাওয়া রৌণক সাহার দেহের হদিশ মিলল না দু'দিন পরও। গঙ্গায় বিভিন্ন জায়গায় আরও জোরালো হয়েছে তল্লাসি অভিযান। নেমেছে রিভার ট্রাফিক পুলিস, ডিজাস্টার ম্যানেজমেন্ট গ্রুপ। ব্যবস্থা রয়েছে ডুবুরিরও।
 ওয়েব ডেস্ক : প্রিন্সেপঘাটে নৌকাবিহারে গিয়ে, তলিয়ে যাওয়া রৌণক সাহার দেহের হদিশ মিলল না দু'দিন পরও। গঙ্গায় বিভিন্ন জায়গায় আরও জোরালো হয়েছে তল্লাসি অভিযান। নেমেছে রিভার ট্রাফিক পুলিস, ডিজাস্টার ম্যানেজমেন্ট গ্রুপ। ব্যবস্থা রয়েছে ডুবুরিরও। বিশেষজ্ঞদের মত, শীতকালে সাধারণত ডুবে যাওয়া দেহ ভেসে উঠতে কমপক্ষে আটচল্লিশ ঘণ্টা সময় নেয়। সেক্ষেত্রে রৌণকের দেহও যে কোনও সময় ভেসে উঠতে পারে বলে মনে করা হচ্ছে। এজন্য আরও গতি আনা হয়েছে তল্লাসির কাজে। গতকালই রৌণকের চার বন্ধু এবং মাঝির বিরুদ্ধে গাফিলতির অভিযোগ তুলে সাউথ পোর্ট থানায় অভিযোগ দায়ের করে  পরিবার।গ্রেফতার করা হয়েছে মাঝি শেখ সইফুদ্দিনকে। তাকে আজ ব্যাঙ্কশাল আদালতে তোলা হবে।